APSTIPRINĀTS 
Iepirkuma komisijas 
2026. gada 12. augusta sēdē
(protokols Nr. 53)

ATKLĀTA KONKURSA
„KOKU VAINAGU SAKOPŠANA UN BOJĀTO, BĪSTAMO KOKU NOZĀĢĒŠANA”
(identifikācijas Nr. RPM 2026/15)
NOLIKUMS

1. VISPĀRĪGĀ INFORMĀCIJA

1.1. Informācija par pasūtītāju

	Nosaukums
	Rundāles pils muzejs

	Reģistrācijas Nr.
	90000045601

	Adrese
	Rundāles pils, Pilsrundāle, Rundāles pagasts, Bauskas novads, LV-3921

	Tālr.
	63962274

	Mājaslapa
	www.rundale.net

	Darba laiks
	Pirmdiena – piektdiena 8.00 – 17.00, pārtraukums 12.00 – 13.00



1.2. Iepirkuma procedūras veids
1.2.1. Atklāts konkurss saskaņā ar Publisko iepirkumu likuma 8. panta pirmās daļas 1. punktu.

1.3. Pieeja iepirkuma procedūras dokumentiem un to izsniegšana
1.3.1. Pasūtītājs nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem savā pircēja profilā Elektronisko iepirkumu sistēmas e-konkursu apakšsistēmā.
1.3.2. Ar iepirkuma procedūras dokumentiem var iepazīties arī Rundāles pils muzeja administrācijā pils otrajā stāvā (ieeja pa dienesta durvīm Rundāles pils iekšpagalma labajā stūrī), iepriekš piesakoties pa tālruni 63962274.
1.3.3. Ja ieinteresētais piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (trīs) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.

1.4. Iepirkuma priekšmeta apraksts, līguma izpildes laiks un vieta
1.4.1. Iepirkuma priekšmets – „Koku vainagu sakopšana un bīstamo, bojāto koku nozāģēšana” atbilstoši tehniskajai specifikācijai, kas pievienota nolikuma 8. pielikumā.
1.4.2. CPV 77341000-2, 77211400-6.
1.4.3. Piedāvājums jāiesniedz par visu iepirkuma apjomu.
1.4.4. Piedāvājumu variantu iesniegšana nav atļauta.
1.4.5. Līguma izpildes termiņš – 4 (četri) mēneši no līguma noslēgšanas dienas, bet ne vēlāk kā līdz 2026. gada 15. decembrim.
1.4.6. Līguma izpildes vieta – Rundāles pils, Pilsrundāle, Rundāles pagasts, Bauskas novads, LV-3921 un Mežotnes pils, Pils iela 1, Mežotne, Mežotnes pagasts, Bauskas novads, LV-3918.

1.5. Iepirkuma finansējums
1.5.1. Iepirkuma līguma izpilde tiks finansēta no Rundāles pils muzeja budžeta līdzekļiem. Ja pasūtītājam nav darbu izpildei nepieciešamā finansējuma vai arī tas ir pieejams nepietiekamā apmērā un pasūtītājam nav citu iespēju apmaksāt darbus, tam ir tiesības neslēgt iepirkuma līgumu vai arī vienpusēji no tā atkāpties līgumā noteiktajā kārtībā. 
1.5.2. Iepirkuma paredzamā līgumcena – līdz 24 800,00 EUR bez PVN.

1.6. Objektu apskate
1.6.1. Lai nodrošinātu iespēju iepazīties ar situāciju objektā, pasūtītājs organizē objektu apskati 2026. gada 20. augustā plkst. 10.00 Rundāles pilī, pēc tam došanās uz Mežotnes pili. Ieinteresētie piegādātāji ir tiesīgi pieteikties objektu apskatei, sazinoties ar pasūtītāja pārstāvi Tatjanu Barkovsku (tālr. 20092538, e-pasts: tatjana.barkovska@rpm.gov.lv). Objektu apskati var veikt arī jebkurā citā darbdienā un laikā, par to vienojoties ar pasūtītāju vismaz 2 (divas) darbdienas iepriekš.
1.6.2. Objektu apskate ir obligāta, lai pretendents gūtu skaidru priekšstatu par objektu situāciju un stāvokli dabā, darbu apjomu, sarežģītības pakāpi un specifiku. Pretendenta neierašanās uz objektu apskati izslēdz to no dalības konkursā.
1.6.3. Objektu apmeklēšanas laikā notiks tikai objektu apskate. Papildu informācija par iepirkuma priekšmetu vai konkursa nolikumu netiks sniegta.

1.7. Informācijas apmaiņa
1.7.1. Informācijas apmaiņa procedūras ietvaros notiek Publisko iepirkumu likumā noteiktajā kārtībā, izmantojot elektroniskos saziņas līdzekļus. Procedūras ietvaros visa korespondence ieinteresētajiem piegādātājiem un pretendentiem tiek nosūtīta, izmantojot Elektronisko iepirkumu sistēmas e-konkursu apakšsistēmas piedāvātos rīkus.
1.7.2. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
1.7.3. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
1.7.4. Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā, kur ir pieejami šie dokumenti, ne vēlāk kā dienu pēc tam, kad paziņojums par izmaiņām vai papildu informāciju iesniegts Iepirkumu uzraudzības birojam publicēšanai.
1.7.5. Ieinteresētajiem piegādātājiem un pretendentiem ir pienākums pastāvīgi sekot līdzi Elektronisko iepirkumu sistēmas e-konkursu apakšsistēmā publicētajai informācijai.

1.8. Ieinteresēto piegādātāju sanāksme
1.8.1. Pasūtītājs organizē ieinteresēto piegādātāju sanāksmi saskaņā ar Ministru kabineta 2017. gada 28. februāra noteikumu Nr. 107 „Iepirkuma procedūru un metu konkursu norises kārtība” 11. punktu, ja ne vēlāk kā 10 (desmit) dienas pirms piedāvājumu iesniegšanas termiņa pēdējās dienas saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi.
1.8.2. Sanāksmi rīko ne vēlāk kā 5 (piecas) dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz 3 (trīs) dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

1.9. Piedāvājumu iesniegšanas un atvēršanas vieta, datums un laiks
1.9.1. Piedāvājums jāiesniedz līdz 2026. gada 31. augustam plkst. 9.30 Elektronisko iepirkumu sistēmas e-konkursu apakšsistēmā.
1.9.2. Lai piegādātājs iesniegtu piedāvājumu Elektronisko iepirkumu sistēmas e-konkursu apakšsistēmā izsludinātā iepirkuma procedūrā, tas reģistrējas Elektronisko iepirkumu sistēmā.
1.9.3. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi netiks pieņemti un neatvērtā veidā tiks nodoti (nosūtīti) atpakaļ iesniedzējam.
1.9.4. Piedāvājumi tiks atvērti vienlaikus plkst. 13.30, pircēja profilā (iepirkuma dokumentu šķirklī) publicējot pretendenta nosaukumu, piedāvājuma iesniegšanas datumu un laiku un piedāvāto cenu. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
1.9.5. Pretendents līdz piedāvājumu iesniegšanas termiņa beigām ir tiesīgs grozīt vai atsaukt iesniegto piedāvājumu, izmantojot e-konkursu apakšsistēmā pieejamos rīkus. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis. Piedāvājuma atsaukšanai ir bezierunu raksturs, un tā izslēdz pretendentu no tālākas dalības iepirkuma procedūrā.

1.10. Piedāvājuma noformēšana
1.10.1. Piedāvājums jāiesniedz elektroniski e-konkursu apakšsistēmā, ievērojot šādas pretendenta izvēles iespējas:
1.10.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
1.10.1.2. elektroniski aizpildāmos dokumentus sagatavojot ārpus e‑konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.10.1.3. elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.10.2. E-konkursu apakšsistēma nodrošina iesniegto piedāvājumu aizsardzību un šifrēšanu.
1.10.3. Ja pretendents piedāvājuma datu aizsardzībai izmantojis piedāvājuma papildu šifrēšanu (saskaņā ar 1.10.1.3. apakšpunktu), pretendentam ne vēlāk kā 15 (piecpadsmit) minūtes pēc piedāvājumu atvēršanas uzsākšanas Elektronisko iepirkumu sistēmas e-konkursu apakšsistēmas paredzētajā ekrānformas laukā jāievada elektroniskā atslēga ar paroli šifrētā dokumenta atvēršanai.
1.10.4. Ja piedāvājumu atvēršanas sanāksmes laikā piedāvājumu, kas iesniegts, izmantojot šifrēšanas līdzekļus, nevar atvērt, vai 1.10.3. apakšpunktā noteiktajā laikā nav iesniegta atvēršanas atslēga, komisija lemj par piedāvājuma noraidīšanu kā neiesniegtu.
1.10.5. Sagatavojot piedāvājumu, pretendents ievēro, ka:
1.10.5.1. pieteikuma veidlapa, pretendenta kvalifikācijas dokumenti un finanšu piedāvājums saskaņā ar e‑konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar standarta biroja programmatūras rīkiem lasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā) un jāpievieno tam paredzētajā iepirkuma procedūras profila sadaļā;
1.10.5.2. iesniedzot piedāvājumu, pretendents to paraksta ar Elektronisko iepirkumu sistēmas piedāvāto elektronisko parakstu vai ar drošu elektronisko parakstu un laika zīmogu;
1.10.5.3. iesniedzot piedāvājumu elektroniski, pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu;
1.10.5.4. pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. 
1.10.6. Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti un citi dokumenti, kurus negatavo pats pretendents) var tikt iesniegti citā valodā ar pievienotu pretendenta apliecinātu tulkojumu latviešu valodā. Tulkojumus apliecina atbilstoši Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumenta tulkojuma atbilstību oriģinālam atbild pretendents.
1.10.7. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam un noformē atbilstoši Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. Ja dokumenta kopija nav apliecināta atbilstoši normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, saskaņā ar Publisko iepirkumu likuma 41. panta piekto daļu var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.10.8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) Elektronisko iepirkumu sistēmas e-konkursu apakšsistēmā jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā apakšpunktā minētajiem riskiem, tas netiks izskatīts.
1.10.9. Iesniedzot piedāvājumu, pretendents pilnībā atzīst un apņemas ievērot visus nolikumā (t.sk. nolikuma pielikumos un formās, kuras ir ievietotas e-konkursu apakšsistēmā šā iepirkuma profila sadaļās) ietvertos nosacījumus.
1.10.10. Pretendenta piedāvājumā jāietver šādi atsevišķi elektroniski sagatavoti un parakstīti dokumenti:
1.10.10.1. pieteikums dalībai atklātā konkursā;
1.10.10.2. pretendenta kvalifikācijas dokumenti;
1.10.10.3. finanšu piedāvājums.


2. KVALIFIKĀCIJAS PRASĪBAS UN IESNIEDZAMIE PIERĀDĪJUMI

	Nr.
p.k.
	Prasības
	Iesniedzamie dokumenti

	2.1.
	
	Pretendenta pieteikums dalībai iepirkuma procedūrā (veidne nolikuma 1. pielikumā).

Ja piedāvājumu iesniedz personālsabiedrība vai piegādātāju apvienība, pieteikumā norāda personu, kura konkursā pārstāv attiecīgo personālsabiedrību vai piegādātāju apvienību. Papildus pieteikumam pretendents iesniedz visu personālsabiedrības biedru vai piegādātāju apvienības dalībnieku parakstītu dokumentu (apliecinājumu vai vienošanos), kas apliecina katra personālsabiedrības biedra vai piegādātāju apvienības dalībnieka konkrētās saistības attiecībā uz šā iepirkuma realizāciju, piedalīšanos iepirkuma līguma izpildē un atbildības sadalījumu.

	2.2.
	Piedāvājuma dokumentus paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām pārstāvības tiesībām vai šīs personas pilnvarota persona.

Ja piedāvājumu iesniedz piegādātāju apvienība, to paraksta visi piegādātāju apvienības dalībnieki vai piegādātāju apvienības pilnvarotais pārstāvis. Pilnvarojums pārstāvēt piegādātāju apvienību ir jāparaksta katras piegādātāju apvienībā iekļautās personas pārstāvēttiesīgajam vai pilnvarotajam pārstāvim.
	Latvijā reģistrēta pretendenta paraksttiesīgās personas komisija pārbaudīs Uzņēmumu reģistra publiskajā datubāzē.

Ārvalstīs reģistrētam pretendentam jāiesniedz dokuments, kas apliecina, ka pretendenta pārstāvim, kurš paraksta piedāvājumu, ir paraksta (pārstāvības) tiesības.

Ja piedāvājumu paraksta persona, kurai nav pretendenta pārstāvības tiesību, jāiesniedz pilnvara un tajā precīzi jānorāda pilnvarotajai personai piešķirto tiesību un saistību apjoms.

	2.3.
	Pretendentam ir pienākums veikt objekta apskati atbilstoši nolikuma 1.6. apakšpunktā noteiktajai kārtībai.
	Objekta apsekošanas lapa (veidne nolikuma 2. pielikumā).

	
	Atbilstība profesionālās darbības veikšanai


	2.4.
	Pretendents ir reģistrēts Latvijas Republikas Uzņēmumu reģistra Komercreģistrā vai Latvijas Republikas Valsts ieņēmumu dienesta saimnieciskās darbības veicēju reģistrā, vai līdzvērtīgā reģistrā ārvalstīs atbilstoši reģistrācijas vai pastāvīgās dzīvesvietas valsts normatīvo aktu prasībām.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī uz apakšuzņēmējiem (ja pretendents plāno piesaistīt apakšuzņēmējus).

	Latvijas Republikā reģistrētu pretendentu un tā apakšuzņēmēju reģistrācijas faktu Iepirkuma komisija pārbaudīs Uzņēmumu reģistra publiskajā datubāzē vai Valsts ieņēmumu dienesta saimnieciskās darbības veicēju reģistra publiskajā datubāzē.


Ja pretendents un/vai tā apakšuzņēmēji reģistrēti ārvalstīs, tas iesniedz attiecīgās valsts kompetentās institūcijas izsniegtu dokumentu, kas apliecina, ka pretendents un/vai apakšuzņēmēji ir reģistrēti atbilstoši tās valsts normatīvo aktu prasībām.

	2.5.
	Ja iepirkuma līguma izpildē tiks piesaistīti apakšuzņēmēji, pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 000,00 EUR.

Publisko iepirkumu likuma izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.

Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Publisko iepirkumu likuma 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

	1) Pretendenta piesaistīto apakšuzņēmēju saraksts (veidne nolikuma 3. pielikumā), norādot katram apakšuzņēmējam izpildei nododamo līguma daļu.*

2) Pretendenta piesaistītā(-o) apakšuzņēmēja (-u) apliecinājums(-i) par gatavību veikt tam(-iem) izpildei nododamo līguma daļu (veidne nolikuma 4. pielikumā).

* Informāciju par apakšuzņēmējiem ievada arī e-konkursu apakšsistēmā šā iepirkuma šķirkļa „Pretendents” izvēršamajā blokā „Apakšuzņēmēji”.


	
	Prasības attiecībā uz pretendenta saimniecisko un finansiālo stāvokli


	2.6.
	Pretendenta vidējais gada finanšu apgrozījums (neto) iepriekšējo 3 (trīs) pārskata gadu laikā (2022, 2023, 2024) ir ne mazāks kā 49 600,00 EUR (četrdesmit deviņi tūkstoši seši simti euro, 00 centi). Ja pretendents jau ir sagatavojis un iesniedzis Valsts ieņēmumu dienestam (vai attiecīgās valsts kompetentajai institūcijai) gada pārskatu par 2025. gadu, tas sniedz informāciju par 2023., 2024. un 2025. gadu.

Ja pretendenta iepriekšējie 3 (trīs) pārskata gadi atšķiras no šajā apakšpunktā norādītajiem gadiem, nepieciešamajam finanšu apgrozījumam jebkurā gadījumā ir jābūt norādītam par pretendenta 3 (trīs) iepriekšējiem pārskata gadiem.

Ja pretendents dibināts vai savu darbību uzsācis vēlāk nekā 2022. gadā, tas sniedz informāciju par tā nostrādāto darbības periodu.

Ja piedāvājumu iesniedz personālsabiedrība vai piegādātāju apvienība, prasība par nepieciešamo apgrozījumu ir attiecināma uz tiem personālsabiedrības biedriem vai piegādātāju apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi. Attiecīgi prasība ir jāizpilda vismaz vienam personālsabiedrības biedram vai apvienības dalībniekam vai vairākiem kopā.

	Pretendenta sagatavota izziņa par pretendenta vidējo gada finanšu apgrozījumu (neto) iepriekšējo 3 (trīs) pārskata gadu laikā.

Izziņai pievieno pretendenta gada pārskata peļņas vai zaudējumu aprēķina kopijas par 2022., 2023. un 2024. gadu (vai attiecīgi 2023., 2024. un 2025. gadu, ja pretendents jau ir iesniedzis Valsts ieņēmumu dienestā (vai attiecīgās valsts kompetentajā institūcijā) gada pārskatu par 2025. gadu). Ja pretendents dibināts vēlāk nekā 2022. gadā, informāciju iesniedz par gadu(-iem), par kuru(-kuriem) dati ir pieejami.

Cita veida dokumentus sava saimnieciskā un finansiālā stāvokļa apliecināšanai pretendents ir tiesīgs iesniegt tikai tādā gadījumā, ja tas pamatotu iemeslu dēļ nespēj iesniegt pasūtītāja pieprasīto finanšu pārskata daļu. Tādā gadījumā pretendents iesniedz arī pamatojumu cita veida dokumentu iesniegšanai.

Šajā apakšpunktā noteiktie dokumenti jāiesniedz par katru personālsabiedrības biedru vai piegādātāju apvienības dalībnieku, uz kura finansiālajām spējām pretendents balstās un kurš būs finansiāli atbildīgs par līguma izpildi.


	2.7.
	Pretendenta likviditātes koeficients (bilances rindas „apgrozāmie līdzekļi kopā” dalījums ar bilances rindu „īstermiņa kreditori kopā”, norādot 2 (divas) zīmes aiz komata, uz 2024. gada 31. decembri ir ne mazāks kā 1 (viens). Ja pretendents jau ir sagatavojis un iesniedzis Valsts ieņēmumu dienestam (vai attiecīgās valsts kompetentajai institūcijai) gada pārskatu par 2025. gadu, tas sniedz informāciju par likviditātes koeficientu uz 2025. gada 31. decembri.

Ja piedāvājumu iesniedz personālsabiedrība vai piegādātāju apvienība, prasība par likviditātes koeficientu ir attiecināma uz katru personālsabiedrības biedru vai piegādātāju apvienības dalībnieku, uz kura finansiālajām spējām pretendents balstās un kurš būs finansiāli atbildīgs par līguma izpildi.

	Pretendenta sagatavota izziņa par tā likviditātes koeficientu uz 2024. gada 31. decembri (vai attiecīgi uz 2025. gada 31. decembri, ja pretendents jau ir iesniedzis Valsts ieņēmumu dienestā (vai attiecīgās valsts kompetentajā institūcijā) gada pārskatu par 2025. gadu). Izziņai pievieno pretendenta 2024. gada (vai attiecīgi 2025. gada) pārskata bilances aktīva un pasīva kopiju.

Cita veida dokumentus sava saimnieciskā un finansiālā stāvokļa apliecināšanai pretendents ir tiesīgs iesniegt tikai tādā gadījumā, ja tas pamatotu iemeslu dēļ nespēj iesniegt pasūtītāja pieprasīto finanšu pārskata daļu. Tādā gadījumā pretendents iesniedz arī pamatojumu cita veida dokumentu iesniegšanai.

Šajā apakšpunktā noteiktie dokumenti jāiesniedz par katru personālsabiedrības biedru vai piegādātāju apvienības dalībnieku, uz kura finansiālajām spējām pretendents balstās un kurš būs finansiāli atbildīgs par līguma izpildi.


	2.8.
	Ja pretendents balstās uz citas personas saimnieciskajām un finansiālajām iespējām, tam ir jānodrošina pierādījumi, ka līguma izpildē tā rīcībā būs nepieciešamie resursi.

Līguma slēgšanas tiesību piešķiršanas gadījumā pretendentam un personai, uz kuras saimnieciskajām un finansiālajām iespējām tas balstās, ir pienākums izveidot pilnsabiedrību vai noslēgt sabiedrības līgumu, paredzot solidāru atbildību par līguma izpildi.

	Dokuments, kas apliecina, ka līguma slēgšanas tiesību piešķiršanas gadījumā pretendents un personas, uz kuru saimnieciskajām un finansiālajām iespējām pretendents balstās, uzņemsies solidāru atbildību par līguma izpildi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.*

*Informāciju par personām, uz kuru iespējām pretendents balstās, ievada arī e-konkursu apakšsistēmā šā iepirkuma šķirkļa „Pretendents” izvēršamajā blokā „Apakšuzņēmēji”.


	
	Prasības attiecībā uz pretendenta tehniskajām un profesionālajām spējām


	2.9.
	Pretendentam iepriekšējo 3 (trīs) gadu laikā (no 2023. gada līdz piedāvājuma iesniegšanai) ir pieredze līdzīgu darbu veikšanā vismaz 2 (divos) objektos, no kuriem: 
1. vismaz 1 (vienā) objektā veikta sauso zaru izzāģēšana un/ vai vainaga redukcija (samazināšana);
1. vismaz 1 (vienā) objektā veikta koku nozāģēšana.

Ja pretendents iepriekšējo pieredzi guvis kā apakšuzņēmējs, tas var norādīt tikai paša veikto darbu apjomu.

	1) Pretendenta veikto darbu saraksts, kas apliecina tā atbilstību 2.9. apakšpunktā izvirzītajai prasībai (veidne nolikuma 5. pielikumā).

2) Vismaz vienam no sarakstā norādītajiem objektiem pievieno pozitīvu pasūtītāja atsauksmi. Nepieciešamības gadījumā pasūtītājam ir tiesības sazināties ar sarakstā norādīto(-ajiem) pasūtītāju(-iem) papildu informācijas iegūšanai.

	2.10.
	Pretendents līguma izpildē nodrošina vismaz 1 (vienu) atbildīgo darbu vadītāju, kurš ir ieguvis vismaz otrā līmeņa kokkopja (arborista) profesionālo kvalifikāciju vai līdzvērtīgu profesionālo kvalifikāciju ārvalstīs vai kuram ir spēkā esošs Eiropas Arboristu padomes (EAC) izdots sertifikāts un kuram iepriekšējo 3 (trīs) gadu laikā (no 2023. gada līdz piedāvājuma iesniegšanai) ir pieredze līdzīgu darbu veikšanā vismaz 2 (divos) objektos, no kuriem:
1. vismaz 1 (vienā) objektā veikta sauso zaru izzāģēšana un/ vai vainaga redukcija (samazināšana);
1. vismaz 1 (vienā) objektā veikta koku nozāģēšana.

	1) Informācija par atbildīgo darbu vadītāju (veidne nolikuma 6. pielikumā).

2) Atbildīgā darbu vadītāja kvalifikāciju apliecinoša dokumenta kopija.

Ja darbu vadītāja kvalifikācija tiek apliecināta ar EAC sertifikātu, tam jābūt derīgam visā līguma darbības laikā. Ja sertifikāta derīguma termiņš ir īsāks, nekā paredzamais līguma darbības termiņš, jāiesniedz informācija vai apliecinājums par sertifikāta pagarināšanu.


	2.11.
	Pretendents līguma izpildē nodrošina ne mazāk kā 1 (vienu) kvalificētu kokkopi (arboristu) (neskaitot atbildīgo darbu vadītāju), kurš ir ieguvis vismaz otrā līmeņa kokkopja (arborista) profesionālo kvalifikāciju vai līdzvērtīgu profesionālo kvalifikāciju ārvalstīs vai kuram ir spēkā esošs Eiropas Arboristu padomes (EAC) izdots sertifikāts.

	1) Speciālista kvalifikāciju apliecinoša dokumenta kopija.

	2.12.
	Ja pretendents balstās uz citu personu tehniskajām un profesionālajām iespējām, tam ir jānodrošina pierādījumi, ka līguma izpildē tā rīcībā būs nepieciešamie resursi.

Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	Dokuments, piemēram, apliecinājums vai vienošanās, kas apliecina, ka iepirkuma līguma slēgšanas tiesību piešķiršanas gadījumā personas, uz kuru tehniskajām un profesionālajām iespējām pretendents balstās, nodos nepieciešamos resursus pretendenta rīcībā, norādot arī veidu, kādā tie tiks nodoti pretendentam.*

*Informāciju par personām, uz kuru iespējām pretendents balstās, ievada arī e-konkursu apakšsistēmā šā iepirkuma šķirkļa „Pretendents” izvēršamajā blokā „Apakšuzņēmēji”.





3. EIROPAS VIENOTAIS IEPIRKUMA PROCEDŪRAS DOKUMENTS

3.1. Pasūtītājs pieņem Eiropas vienoto iepirkuma procedūras dokumentu (EVIPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR. Piegādātāju apvienība iesniedz atsevišķu EVIPD par katru tās dalībnieku.
3.2. Piegādātājs var pasūtītājam iesniegt EVIPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
3.3. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
3.4. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis EVIPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību atlases prasībām.
3.5. EVIPD aizpildīšanai pieejams Elektronisko iepirkumu sistēmas tīmekļvietnē http://espd.eis.gov.lv/.


4. FINANŠU PIEDĀVĀJUMS

4.1. Finanšu piedāvājumu sagatavo atbilstoši nolikuma 7. pielikumā pievienotajai finanšu piedāvājuma veidnei.
4.2. Finanšu piedāvājumā visas cenas norāda euro (EUR) bez pievienotās vērtības nodokļa (PVN). Visas cenas ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk nekā 2 (divas) zīmes aiz komata, noapaļošana netiks veikta, un Iepirkuma komisija ņems vērā tikai 2 (divas) zīmes aiz komata.
4.3. Pretendentam līgumcenā ir jāiekļauj visas ar līguma izpildi saistītās izmaksas, tai skaitā darba aizsardzības, ceļa un sakaru izdevumi, darbu veikšanai nepieciešamo materiālu, tehnikas un aprīkojuma izmaksas, objekta teritorijas sakārtošanas un dokumentācijas sagatavošanas izmaksas, atlīdzība, nodokļi (izņemot pievienotās vērtības nodokli), nodevas un citi obligātie maksājumi, kā arī visi citi izdevumi, kas saistīti ar līguma izpildi.


5. PIEDĀVĀJUMU VĒRTĒŠANA UN PIEDĀVĀJUMA IZVĒLE

5.1. Piedāvājumu vērtēšana un lēmuma pieņemšana tiek veikta slēgtā Iepirkuma komisijas sēdē.
5.2. Iepirkuma komisija pārbauda piedāvājumu atbilstību izvirzītajām prasībām un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Pretendentu kvalifikācijas atbilstības pārbaudi komisija veic tikai tam pretendentam, kuram būtu piešķiramas iepirkuma līguma slēgšanas tiesības.
5.3. Piedāvājuma noformējuma pārbaude.
5.3.1. Iepirkuma komisija pārbauda, vai pretendenta piedāvājums atbilst nolikuma 1.10. apakšpunktā noteiktajām prasībām.
5.3.2. Ja, veicot piedāvājumu noformējuma pārbaudi, komisija konstatē neatbilstības piedāvājuma noformējuma prasībām, tai ir tiesības lemt par piedāvājuma noraidīšanu vai tālāku izskatīšanu.
5.4. Finanšu piedāvājumu vērtēšana.
5.4.1. Iepirkuma komisija pārbauda, vai pretendenta iesniegtais finanšu piedāvājums atbilst nolikuma 4. punktā un tehniskajā specifikācijā noteiktajām prasībām.
5.4.2. Ja pretendenta iesniegtais finanšu piedāvājums neatbilst nolikuma 4. punktā un/vai tehniskajā specifikācijā izvirzītajām prasībām, komisija lemj par piedāvājuma noraidīšanu.
5.4.3. Finanšu piedāvājumu vērtēšanas laikā komisija pārbauda, vai piedāvājumos nav pieļautas aritmētiskas kļūdas. Ja aritmētiskas kļūdas tiek konstatētas, komisija tās izlabo. Par kļūdu labojumu un laboto piedāvājuma summu komisija paziņo pretendentam, kura kļūdas izlabotas. Vērtējot finanšu piedāvājumu, komisija ņem vērā labojumus.
5.4.4. Vērtējot piedāvājumus, komisija ņem vērā piedāvājuma kopējo līgumcenu bez pievienotās vērtības nodokļa.
5.4.5. Ja Iepirkuma komisijai rodas aizdomas, ka pretendenta iesniegtais piedāvājums ir nepamatoti lēts, tā pieprasa detalizētu skaidrojumu par piedāvāto cenu vai izmaksām, ievērojot Publisko iepirkumu likuma 53. pantā noteikto kārtību. 
5.5. Pretendenti, kuru piedāvātā līgumcena pārsniegs pasūtītājam pieejamo finanšu apjomu, kas norādīts nolikuma 1.5.2. apakšpunktā, par vairāk nekā 5 % (pieciem procentiem), tiks noraidīti kā neatbilstoši pasūtītāja budžeta iespējām
5.6. Piedāvājumu vērtēšanas kritērijs noteikts saskaņā ar Publisko iepirkumu likuma 51. panta ceturto daļu – saimnieciski visizdevīgākais piedāvājums, kuru nosaka, ņemot vērā tikai viszemāko cenu.
5.7. Pretendentu kvalifikācijas pārbaude.
5.7.1. Iepirkuma komisija pārbauda pretendenta, kuram būtu piešķiramas līguma slēgšanas tiesības, atbilstību nolikuma 2. punktā noteiktajām prasībām.
5.7.2. Ja pretendenta kvalifikācija neatbilst nolikuma 2. punktā noteiktajām prasībām, Iepirkuma komisija lemj par piedāvājuma noraidīšanu.
5.8. Ja Iepirkuma komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, atbilstoši Publisko iepirkumu likuma 41. panta sestajai daļai tā pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu. Ja pretendents to nav izdarījis atbilstoši komisijas noteiktajām prasībām, komisija piedāvājumu vērtē pēc tās rīcībā esošās informācijas.
5.9. Izziņas un citus ārvalstu kompetento institūciju izsniegtos dokumentus Iepirkuma komisija pieņem un atzīst gadījumā, kad kopš to izsniegšanas dienas nav pagājuši seši mēneši, ja izziņas vai dokumenta izdevējs nav norādījis citu tā derīguma termiņu.
5.10. Piedāvājumu vērtēšanas gaitā Iepirkuma komisija ir tiesīga pieprasīt, lai tiek izskaidrota tehniskajā un finanšu piedāvājumā iekļautā informācija atbilstoši Publisko iepirkumu likuma 41. panta astotajai daļai.
5.11. Nepieciešamības gadījumā Iepirkuma komisija veic citas darbības atbilstoši Publisko iepirkumu likumam.
5.12. Gadījumā, ja Iepirkuma komisija konstatē, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs ir zemākā kopsumma finanšu piedāvājuma 3. punkta pozīcijās. 
5.13. Gadījumā, ja Iepirkuma komisija konstatē, ka vismaz divu piedāvājumu novērtējums 5.12. apakšpunktā noteiktajā gadījumā ir vienāds, izšķirošais piedāvājuma izvēles kritērijs ir zemākā kopsumma finanšu piedāvājuma 4. punkta pozīcijās.


6. PRETENDENTU IZSLĒGŠANAS NOTEIKUMU PĀRBAUDE UN LĒMUMA PIEŅEMŠANA

6.1. Komisija pārbauda, vai attiecībā uz pretendentu, kuram būtu piešķiramas līguma slēgšanas tiesības, nav konstatējami Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas nosacījumi. Pretendentu izslēgšanas gadījumus pārbauda Publisko iepirkumu likuma 42. pantā noteiktajā kārtībā. 
6.2. Iepirkumu komisija neattiecinās Publisko iepirkumu likuma 42. panta otrās daļas 1., 2. un 3. punktā minētos izslēgšanas iemeslus uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē.
6.3. Saskaņā ar Starptautisko un Latvijas Republikas nacionālo sankciju likuma (Sankciju likums) 11.1 pantā noteikto Iepirkuma komisija izslēdz pretendentu, kuram būtu piešķiramas līguma slēgšanas tiesības, no dalības iepirkumā jebkurā no 11.1 panta pirmajā un otrajā daļā minētajiem gadījumiem. Ziņas par Sankciju likuma 11.1 panta pirmajā un otrajā daļā minētajām personām komisija iegūst šī panta trešajā un ceturtajā daļā noteiktajā kārtībā. Pārbaude par piemērotajām sankcijām tiek veikta, izmantojot publiski pieejamās datubāzes.
6.4. Iepirkuma komisija 3 (trīs) darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.


7. IEPIRKUMA PROCEDŪRAS IZBEIGŠANA UN PĀRTRAUKŠANA

7.1. Iepirkuma komisija pieņem lēmumu izbeigt iepirkuma procedūru jebkurā no šādiem gadījumiem:
7.1.1. nav iesniegti piedāvājumi;
7.1.2. pretendenti neatbilst iepirkuma procedūras dokumentos noteiktajām kvalifikācijas prasībām;
7.1.3. iesniegti iepirkuma procedūras dokumentos noteiktajām prasībām neatbilstoši piedāvājumi;
7.1.4. piedāvājumi atzīti par nepamatoti lētiem.
7.2. Iepirkuma komisija pieņem lēmumu pārtraukt izsludinātu iepirkuma procedūru Ministru kabineta 2017. gada 28. februāra noteikumos Nr. 107 „Iepirkuma procedūru un metu konkursu norises kārtība” paredzētajos gadījumos, kā arī tad, ja par to lēmusi Iepirkumu uzraudzības biroja iesniegumu izskatīšanas komisija saskaņā ar Publisko iepirkumu likumu. Citos gadījumos komisija var jebkurā brīdī pārtraukt izsludinātu iepirkuma procedūru, ja tam ir objektīvs pamatojums.
7.3. Ja iepirkuma procedūra tiek izbeigta vai pārtraukta, pasūtītājs 3 (trīs) darbdienu laikā pēc lēmuma pieņemšanas vienlaikus informē visus pretendentus par visiem iemesliem, kuru dēļ iepirkuma procedūra tiek izbeigta vai pārtraukta.


8. [bookmark: p230][bookmark: p-616483]IEPIRKUMA LĪGUMS

8.1. Ar konkursā izraudzīto pretendentu tiks slēgts līgums atbilstoši nolikuma 9. pielikumā pievienotā līguma projekta nosacījumiem. Slēdzot iepirkuma līgumu, tā nosacījumi tiks precizēti atbilstoši pretendenta piedāvājumam. Iepirkuma līguma pamatnosacījumi netiks mainīti.
8.2. Iepirkuma līgums tiks slēgts ne agrāk kā nākamajā darbdienā pēc Publisko iepirkumu likuma 60. panta septītajā daļā noteiktā nogaidīšanas termiņa beigām, ja Iepirkumu uzraudzības birojam nav iesniegts iesniegums par iepirkuma procedūras pārkāpumiem.
8.3. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, Iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
8.4. Komisija uzskatīs, ka pretendents ir atteicies parakstīt līgumu jebkurā no šādiem gadījumiem:
8.4.1. 5 (piecu) darbdienu laikā no dienas, kad pretendents uzaicināts parakstīt līgumu ar drošu elektronisko parakstu un laika zīmogu, pasūtītājs nesaņem pretendenta parakstītu līgumu.
8.4.2. Piegādātāju apvienība 10 (desmit) darbdienu laikā pēc Publisko iepirkumu likuma 60. panta septītajā daļā noteiktā nogaidīšanas termiņa beigām neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz pasūtītājam dokumentus, kas pierāda, ka piegādātāju apvienība ir izveidojusies atbilstoši noteiktam juridiskam statusam vai ir noslēgusi sabiedrības līgumu.
8.4.3. Pretendents 5 (piecu) darbdienu laikā pēc Publisko iepirkumu likuma 60. panta septītajā daļā noteiktā nogaidīšanas termiņa beigām nav iesniedzis pasūtītājam darbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī pretendenta apakšuzņēmēju apakšuzņēmējus.
8.5. Noslēgtais iepirkuma līgums tiks ievietots pasūtītāja pircēja profilā saskaņā ar Publisko iepirkumu likuma 60. panta desmito daļu.


9. [bookmark: p24][bookmark: p-616240]PRETENDENTA TIESĪBAS UN PIENĀKUMI

9.1. Pretendenta tiesības:
9.1.1. Ja Iepirkuma komisija nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja komisijas iegūtā informācija neatbilst faktiskajai situācijai.
9.1.2. Pretendentam ir tiesības labot vai papildināt, kā arī atsaukt savu piedāvājumu līdz noteiktajam piedāvājumu iesniegšanas termiņam. Pēc piedāvājuma iesniegšanas termiņa beigām pretendents savu piedāvājumu grozīt nevar.
9.1.3. Pretendentam ir tiesības pieprasīt papildu informāciju par iepirkuma procedūras dokumentos iekļautajām prasībām šī nolikuma 1.7. apakšpunktā noteiktajā kārtībā.
9.1.4. Pretendents ir tiesīgs piedāvājumā iekļaut norādi, ja piedāvājums vai atsevišķas tā daļas satur komercnoslēpumu, taču tas nevar prasīt ievērot komercnoslēpumu attiecībā uz tādu informāciju, kas saskaņā ar normatīvajiem aktiem tiek klasificēta kā vispārpieejama.
9.1.5. Pēc Iepirkuma komisijas pieprasījuma skaidrojot vai papildinot piedāvājumā ietverto neskaidro informāciju, pretendentam nav tiesību grozīt iesniegto piedāvājumu.
9.1.6. Pretendents līguma izpildē ir tiesīgs piesaistīt apakšuzņēmējus, ja tie ir norādīti pretendenta iesniegtajā piedāvājumā vai iepriekš rakstveidā saskaņoti ar pasūtītāju.
9.1.7. Ja persona, kura ir vai ir bijusi ieinteresēta iegūt tiesības noslēgt iepirkuma līgumu vai pretendē uz iepirkuma līguma slēgšanas tiesību piešķiršanu, uzskata, ka ir aizskartas tās tiesības vai ir iespējams šo tiesību aizskārums, ko rada varbūtējs Eiropas Savienības normatīvo aktu vai citu normatīvo aktu pārkāpums, tai ir tiesības iesniegt iesniegumu Iepirkumu uzraudzības birojam par pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkuma procedūru, vai par pasūtītāja vai Iepirkuma komisijas darbību iepirkuma procedūras laikā Publisko iepirkumu likumā noteiktajā kārtībā.

9.2. Pretendenta pienākumi:
9.2.1. Pretendentam ir pienākums uzturēt Elektronisko iepirkumu sistēmas reģistrācijas veidlapā un konkursa pieteikuma veidlapā norādīto e-pasta adresi un pastāvīgi sekot līdzi ienākošajiem e‑pasta ziņojumiem, kā arī sekot līdzi informācijai savā profilā Elektronisko iepirkumu sistēmā.
9.2.2. Pretendentam, iesniedzot piedāvājumu, ir pienākums ievērot visus konkursa nolikumā minētos nosacījumus. 
9.2.3. Pretendentam ir pienākums sniegt patiesu informāciju.
9.2.4. Pretendentam ir pienākums pēc Iepirkuma komisijas pieprasījuma tās noteiktajā termiņā sniegt paskaidrojumus par piedāvājumā iekļauto informāciju.
9.2.5. Pretendentam ir pienākums bez atlīdzības segt visus izdevumus, kas saistīti ar piedāvājuma sagatavošanu un iesniegšanu neatkarīgi no iepirkuma procedūras rezultāta.
9.2.6. Ja pretendents, kuram piešķirtas līguma slēgšanas tiesības, ir piegādātāju apvienība, tam ir pienākums ne vēlāk kā 10 (desmit) darbdienu laikā pēc Publisko iepirkumu likuma 60. panta septītajā daļā noteiktā nogaidīšanas termiņa beigām izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, un iesniegt pasūtītājam dokumentus, kas pierāda, ka piegādātāju apvienība ir izveidojusies atbilstoši noteiktam juridiskam statusam vai noslēgusi sabiedrības līgumu.

10. KOMISIJAS TIESĪBAS UN PIENĀKUMI

10.1. Iepirkuma komisijas tiesības:
10.1.1. Komisija ir tiesīga izdarīt grozījumus iepirkuma procedūras dokumentos Publisko iepirkumu likumā noteiktajā kārtībā.
10.1.2. Komisijai ir tiesības pagarināt piedāvājumu iesniegšanas termiņu Publisko iepirkumu likumā noteiktajā kārtībā.
10.1.3. Iepirkuma komisija, pildot savus pienākumus, ir tiesīga pieaicināt ekspertus.
10.1.4. Laikā no piedāvājumu iesniegšanas dienas līdz to atvēršanas brīdim komisijai nav tiesību sniegt informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai komisijai nav tiesību sniegt informāciju par vērtēšanas procesu.
10.1.5. Piedāvājumu vērtēšanas gaitā Iepirkuma komisija ir tiesīga pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
10.1.6. Komisijai ir tiesības pieprasīt, lai piegādātāju apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.
10.1.7. Paziņojot par līguma slēgšanu un informējot pretendentus, komisija nav tiesīga atklāt informāciju, kuru tai kā komercnoslēpumu vai konfidenciālu informāciju nodevuši citi pretendenti.

10.2. Iepirkuma komisijas pienākumi:
10.2.1. Iepirkuma komisijai ir pienākums nodrošināt iepirkuma norisi un katra iepirkuma procedūras posma dokumentēšanu.
10.2.2. Iepirkuma komisijai ir pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
10.2.3. Komisijai ir pienākums pēc pretendenta pieprasījuma sniegt papildu informāciju par iepirkuma procedūras dokumentos iekļautajām prasībām atbilstoši nolikuma 1.7. apakšpunktā noteiktajai kārtībai.
10.2.4. Komisijai ir pienākums 3 (trīs) darbdienu laikā pēc pretendenta pieprasījuma saņemšanas izsniegt vai nosūtīt pretendentam tādus iepirkuma procedūras dokumentus vai informāciju, kas saskaņā ar Publisko iepirkumu likumu uzskatāma par vispārpieejamu informāciju. Komisija neizsniedz protokolus, izņemot piedāvājumu atvēršanas sanāksmes protokolu, kamēr notiek piedāvājumu vērtēšana.


11. FIZISKO PERSONU DATU APSTRĀDE

11.1. Pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma procedūras norisi atbilstoši Publisko iepirkumu likumam un veiktu iesniegto piedāvājumu izvērtēšanu. Personu dati tiks publiskoti atbilstoši Publisko iepirkumu likumā un uz tā pamata izdoto tiesību aktu noteiktajam apjomam. Personas datu apstrādes pārzinis ir Rundāles pils muzejs, Pilsrundālē, Rundāles pagastā, Bauskas novadā, LV-3921.

Pielikumā:

1. Pieteikums dalībai iepirkuma procedūrā (veidne)
2. Objekta apsekošanas lapa
3. Apakšuzņēmēju saraksts (veidne)
4. Apakšuzņēmēja apliecinājums (veidne)
5. Pretendenta veikto darbu saraksts (veidne)
6. Informācija par atbildīgo darbu vadītāju (veidne)
7. Finanšu piedāvājums (veidne)
8. Tehniskā specifikācija
9. Līguma projekts

